CELEX: 62016TN0726
Language: da
Date: 2016-10-13 00:00:00
Title: Sag T-726/16: Sag anlagt den 13. oktober 2016 — VFP mod Kommissionen

12.12.2016   
            
            
               DA
            
            
               Den Europæiske Unions Tidende
            
            
               C 462/33
            
         Sag anlagt den 13. oktober 2016 — VFP mod Kommissionen
   (Sag T-726/16)
   (2016/C 462/43)
   Processprog: engelsk
   
      Parter
   
   
      Sagsøger: Vlaamse Federatie van Persverkopers VZW (VFP) (Antwerpen, Belgien) (ved advokaterne P. de Bandt, J. Dewispelaere og J. Probst)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling
            
         
               —
            
            
               Europa-Kommissionens afgørelse af 3. juni 2016, Statsstøttesag SA.42366 (2016/N) — Belgien — statslig kompensation til bpost for levering af offentlige tjenester i perioden 2016-2020 (1).
            
         
               —
            
            
               Sagen hjemvises til Europa-Kommissionen med henblik på yderligere undersøgelse og fornyet afgørelse.
            
         
               —
            
            
               Europa-Kommissionen tilpligtes at betale sagens omkostninger.
            
         
               —
            
            
               Der træffes sådanne andre eller yderligere foranstaltninger, som findes påkrævet.
            
         
      Søgsmålsgrunde og væsentligste argumenter
   
   Sagsøgeren har til støtte for søgsmålet påberåbt sig et enkelt anbringende om, at Europa-Kommissionen har tilsidesat virksomhedens processuelle rettigheder ved at vedtage den anfægtede afgørelse og at undlade at indlede den formelle undersøgelsesprocedure, der er fastsat i artikel 108, stk. 2, TEUF.
   I dette anbringende er der redegjort for, at for så vidt som Kommissionen stod over for alvorlige vanskeligheder med hensyn til spørgsmålet, om kompensationen for pressedistribution som en tjeneste af generel økonomisk interesse er forenelig med det indre marked, var den retligt forpligtet til at træffe beslutning om at indlede den formelle undersøgelsesprocedure. Det enkelte anbringende er opdelt i fire led. Det gøres navnlig gældende, at den omstændighed, at der består alvorlige vanskeligheder, følger af en række sammenfaldende omstændigheder vedrørende (i) varigheden af den indledende undersøgelse og de særlige omstændigheder, som støtten blev ydet under (første led), (ii) den omstændighed, at Kommissionens analyse af kvalifikationen af distributionen af anerkendte aviser og tidsskrifter som en tjeneste af generel økonomisk interesse er utilstrækkelig (andet led), (iii) den omstændighed, at Kommissionens analyse af modtagerne af den tjeneste af generel økonomisk interesse, der består i pressedistribution, er ufuldstændig (tredje led) og (iv) den omstændighed, at Kommissionens analyse af konkurrencefordrejningen og udviklingen i handelen er ufuldstændig og utilstrækkelig (fjerde led).
   
      (1)  EUT 2016, C 341, s. 5.